இவ்வாறான சுவீகரிப்பு காரணமாக பாதிப்புக்குள்ளாகக் கூடிய மக்களது எதிர்ப்புகள் மத்தியிலும் அரசாங்கம் வட பகுதியில் இராணுவத்தினரது தேவைகளுக்காக பெருமளவிலான நிலைத்தை சுவீகரிக்கும் நடவடிக்கையை தொடர்ந்தும் செயற்படுத்துவதிலேயே குறியாக நிற்கிறது. சுவீகரிக்கத் திட்டமிட்ட நிலங்களில் இராணுவத்தினரால் நடத்தப்படுவதற்கான சுற்றுலா பிரயாணிகளுக்கான ஹோட்டல்கள் மற்றும் பொருளாதார முயற்சிகளும் நிர்மாணிக்கப்பட உள்ளதாக அங்கே எப்படியோ சென்று வந்தவர்களால் கூறப்பட்டுள்ளது. இதற்காகத்தான் அரசாங்கம் எதிரணிக் கட்சிகளின் தலைவர் அண்மையில் வட பகுதி சென்றிருந்தபோது அந்நிலங்களுக்குள் செல்ல அனுமதிக்கப்படவில்லை என எண்ணத் தோன்றுகின்றது.